Mária

A Mária bibliai eredetű női név. Eredeti héber formája Mirjam (מִרְיָם Mirjám) volt, ez a görög és latin bibliafordításokban módosult. Jelentése megfejtetlen, minden magyarázata vitatott. Lehetséges jelentései: a) mirha, az ókor egyik legdrágább illatszere, b) keserű(ség) A latin Maria névváltozatnak igen sok származéka alakult ki az európai nyelvekben, ezek egy része a magyarban is használatos.



Rokon nevek 
 Manna: bizonytalan eredetű név, talán a Mária beceneve. 
 Manon: a Mária francia becenevéből önállósult.
 Mara: a Mária becenevéből önállósult.
 Maréza: olasz eredetű név, ami a Mária és a Teresa nevek összevonásából keletkezett.
 Mari: a Mária leggyakoribb magyar becenevéből önállósult.
 Marica: a Mária horvát becenevéből önállósult. 
 Mariella: a Mária olasz kicsinyítőképzős formája. 
 Marietta: a Mária olasz kicsinyítőképzős formája.
 Marika: a Mária magyar becenevéből önállósult.
 Marina: A latin Marius (a magyarban Máriusz) vagy a Marinus (Marinusz) férfinév női párja, de a magyarban és néhány más nyelvben a Mária továbbképzett alakjának tekintik. 
 Marinella: a Marina olasz kicsinyítőképzős formája. 
 Marinetta: a Marina olasz kicsinyítőképzős formája. 
 Marinka: a Mária magyar és szláv becenevéből önállósult. 
 Marion: a Mária francia alakváltozatából ered. 
 Marióra: a Mária román alakváltozatából ered. 
 Mariska: a Mária magyar becenevéből önállósult. 
 Marita: a Mária olasz és spanyol becenevéből önállósult. 
 Masa: a Mária orosz becenevének, a Másának a magyar változata. 
 Mia: a Mária több nyelvben meglévő rövidülése. 
 Miett: a Mia francia kicsinyítőképzős továbbképzése. 
 Mietta: a Mia olasz kicsinyítőképzős továbbképzése. 
 Mimi: a Mária több nyelvben létező becéző alakja. 
 Miriam: a Mirjam alakváltozata. 
 Mirjam: a Mária eredeti héber formája. 
 Molli: a Mária angol beceneve. 
 Polli: az angolban a Mária beceneve, a Molli alakváltozata. 
 Ria: a Mária önállósult beceneve.

Annamari, Annamária, Maja, Mariann, Marianna, Marléne, Moira

Gyakorisága 
A Mária Magyarországon a középkor óta állandóan a gyakoribb női nevek között volt, ami Szűz Mária tiszteletével magyarázható, bár a 18. századig többen választották Mária édesanyjának a nevét (Anna). Népszerűsége csökken, de még az 1990-es években is gyakori. A teljes népesség körében a legtöbbször anyakönyvezett magyar női név, de a 2000-es években az újonnan születettek között csak a 71-92. legnépszerűbb név volt.

Az 1990-es években a Marietta, Marina, Mirjam ritka, a Manna, Manon, Mara, Maréza, Mari, Marica, Mariella, Marinella, Marinetta, Marinka, Marion, Marióra, Mariska, Marita, Masa, Mia, Miett, Mietta, Mimi, Miriam, Molli, Polli és Ria szórványos nevek, a 2000-es években egyik sem szerepelt a 100 leggyakoribb női név között.

Névnapok 

Mária, Maréza, Mari, Marica, Marietta, Mariella, Marinka, Marion, Marióra, Mariska, Marita, Masa, Mia, Miett, Mietta, Mimi, Miriam, Mirjam, Molli, Polli, Ria
 január 23. 
 február 2. 
 február 11. 
 március 25. 
 április 2. 
 április 7. 
 április 26. 
 május 24. 
 május 29. 
 május 31. 
 július 2. 
 július 6. 
 július 16. 
 július 17. 
 július 22. 
 augusztus 2. 
 augusztus 5. 
 augusztus 15. 
 augusztus 22. 
 szeptember 8. 
 szeptember 12. 
 szeptember 15. 
 szeptember 19. 
 szeptember 24. 

 október 3. 
 október 7. 
 október 8. 
 október 11. 
 október 22. 
 november 21. 
 december 8. 
 december 15. 
 december 18. 
Manna
 április 7. 
Manon
 augusztus 5. 
Mara
 április 26. 
Marina
 július 9. 
 július 20. 
Marinella
 március 25. 
 július 9. 
 július 20. 
Marinetta
 július 9. 
 július 20. 
 augusztus 25.

Idegen nyelvű névváltozatai 

A Mária név a legtöbb idegen nyelven a következő ékezet nélküli formában használatos: Maria

Kivételek:
 angolul: a Mary forma a leggyakoribb, de a Maria, ritkábban a Mariah is használatos
 arab, héber: Mirjam
 spanyolul: María
 franciául: Marie
 szlovákul: Mária

Híres névviselők

Híres Máriák, Marik, Marikák 
 a bibliai Szűz Mária
 Mária Magdolna (Magdalai Mária), az Újszövetség szereplője
 Basilides Mária opera-énekesnő
 Bócz Mara, maszkmester
 Maria Callas opera-énekesnő
 Mariah Carey énekesnő
 Marie Curie fizikus
 Frank Mária úszó, gyermekorvos
 Jászai Mari színésznő
 Kékkovács Mara, színésznő
 Késmárky Marika énekesnő
 Mackó Mária népdalénekes
 Marija Jurjevna Sarapova orosz teniszező
 Marija Šerifović szerb énekesnő
 Maria Stepanova orosz kosárlabdázó
 Némedi Mari színésznő, énekesnő
 Németh Marika színésznő, primadonna
 Mátyás Mária opera-énekesnő
 Mednyánszky Mária tizennyolcszoros világbajnok asztaliteniszező
 Ormos Mária történész, az MTA tagja
 Oszvald Marika színésznő
 Rökk Marika operetténekes
 Sulyok Mária színésznő
 Szemes Mari színésznő
 Takács Mari grafikus, gyermekkönyv-illusztrátor
 Takács Mária opera-énekesnő
 Takács Mária bemondónő
 Temesi Mária opera-énekesnő
 Törőcsik Mari színésznő
 Maria Venturi olasz író
 Wittner Mária az 1956-os forradalom résztvevője, parlamenti képviselő
Uralkodók és családtagjaik:
 Laszkarisz Mária királyné, IV. Béla felesége
 Árpád-házi Mária nápolyi királyné, V. István magyar király leánya
 Anjou Mária magyar királynő
 Medici Mária francia királyné, IV. Henrik felesége
 Mária királyné, II. Lajos magyar király felesége
 I. Mária angol királynő (Véres Mária vagy Katolikus Mária)
 II. Mária angol királynő
 Stuart Mária skót királynő
 Mária Ludovika Vilma bajor hercegnő (Wittelbach Erzsébet királyné édesanyja)
 Savoyai Mária Anna magyar királyné
 Mária Terézia magyar királynő
 Marie Antoinette, XVI. Lajos francia király felesége
 Mária Nyikolajevna nagyhercegnő, II. Miklós cár leánya 
 Regina Maria román királynő
 Mária spanyol infánsnő (1528–1603), császárné, magyar királyné
 I. Mária Szicília királynője
 Mária Valéria főhercegnő(Ferenc József magyar király lánya)

Híres Marinák, Marinellák, Marinetták, Marietták, Mariellák 
 Marina Ivanovna Cvetajeva orosz költő
 Gera Marina magyar színésznő
 Méhes Marietta magyar színésznő
 Marina and the Diamonds (Marina Lambrini Diamandis) walesi énekesnő, dalszerző

Híres Mannák, Manonok, Marézák, Marák 
 Rooney Mara, amerikai színésznő

Híres Marinkák, Marionok, Mariórák, Mariskák és Mariták 
 Marion Bartoli, teniszező

Híres Miák, Miettek, Mietták, Mimik, Masák, Mollik, Pollik és Riák 
 Mia Farrow amerikai színésznő
 Mia Martini olasz énekesnő
 Mia Sara amerikai színésznő
 Mia Tyler modell

Híres Miriamok és Mirjamok 
 Miriam Makeba dél-afrikai énekesnő
 Miriam Margolyes angol színésznő
 Mirjam Weichselbraun osztrák műsorvezető, színésznő

Egyéb Máriák és névváltozatok 
 Marica grófnő, operett
 Almády Miett Zilahy Lajos Két fogoly (1926) című regényének hősnője

Jegyzetek 

Magyar keresztnevek (M)
Női keresztnevek (M)
Héber eredetű magyar női keresztnevek